recursal/SuperWikiNEXT-32B huggingface dataset:
**কুবরা নুরজাই** (১৯৩২-১৯৮৬) একজন আফগান রাজনীতিবিদ ছিলেন। তিনিই প্রথম নারী যিনি আফগান সরকারের মন্ত্রীসভার একজন সদস্য অর্থাৎ মন্ত্রী হয়েছিলেন। ১৯৬৫ সাল থেকে ১৯৬৯ সালের মধ্যবর্তী সময়ে তিনি আফগান সরকারের জনস্বাস্থ্য বিষয়ক মন্ত্রী হিসাবে দায়িত্ব পালন করেন।

জীবনী
-----

কুবরা নুরজাই আফগানিস্তানের রাজধানী কাবুলে জন্মগ্রহণ করেন। তিনি ছিলেন তার পিতা মাতার নয় সন্তানের মধ্যে একজন। কাবুল বিশ্ববিদ্যালয়ের বিজ্ঞান কলেজ থেকে স্নাতক হওয়ার আগে তিনি লাইসি মালালা নামক ফরাসি-আফগান যৌথ ভাবে পরিচালিত শিক্ষাপ্রতিষ্ঠানে শিক্ষা গ্রহণ করেন।  স্নাতক অর্জন করার পর কুবরা নুরজাই তার পূর্বের প্রতিষ্ঠান লাইসি মালালায় শিক্ষক হিসেবে ফিরে আসেন। তখন তিনি এই প্রতিষ্ঠানের প্রধান শিক্ষক হিসেবে দ্বায়িত্ব পালন করেন এবং পরবর্তীতে কাবুল বিশ্ববিদ্যালয়ে শিক্ষকতা শুরু করেন। তিনি ছিলেন উক্ত বিশ্ববিদ্যালয়ের মহিলা অনুষদের প্রধান।  ১৯৫৮ সালে তিনি ফ্রান্সে চলে যান। সেখানে তিনি প্যারিস বিশ্ববিদ্যালয়ে এক বছর অধ্যয়ন করেন।  তিনি মেয়েদের স্কুলের স্কুল পরিদর্শক হিসেবে কাজ করেন, এবং কাবুলের ফেমিনাইন চ্যারিটেবল ইনস্টিটিউটের পরিচালক হিসেবে দায়িত্ব পালন করেন।  এছাড়াও তিনি গার্হস্থ্য অর্থনীতি কলেজের ডিন হয়েছিলেন। 

আফগানিস্তানের অন্যতম নারীবাদী নূরজাই প্রথম নারীদের মধ্যে একজন যিনি জনসমক্ষে পর্দা করা বন্ধ করেন, ১৯৫৯ সালে রানী হুমাইরা বেগম তার ছাড়া উপস্থিত হয়ে এই দৃষ্টান্ত স্থাপন করেছিলেন।  তিনি ইউনেস্কো এবং ডাবলিনে আন্তর্জাতিক মহিলা কংগ্রেসের সভায় একজন আফগান প্রতিনিধি ছিলেন।  ১৯৬৪ সালে রাজা মোহাম্মদ জহির শাহ তাকে একটি উপদেষ্টা কমিটিতে নিযুক্ত করেন যা ১৯৬৪ সালের সংবিধানের খসড়া পর্যালোচনা করে, যা মহিলাদের ভোট দেওয়ার এবং নির্বাচনে দাঁড়ানোর অধিকার প্রদান করে। ১৯৬৫ সালের আগস্ট-সেপ্টেম্বর নির্বাচনের পর ১৯৬৫ সালের ১ ডিসেম্বর প্রধানমন্ত্রী মোহাম্মদ হাশিম মাইওয়ান্দওয়াল তাকে জনস্বাস্থ্য মন্ত্রী নিযুক্ত করেন। এর ফলে তিনি আফগানিস্তানের প্রথম নারী মন্ত্রী হন। তিনি ১৯৬৯ সাল পর্যন্ত এই পদে ছিলেন। 

মহিলা ইনস্টিটিউটের পরিচালক হিসাবে, তিনি ১৯৭ সালে রাষ্ট্রপতি মোহাম্মদ দাউদ খানের শাসনামলে লয়া জিরগার একজন সদস্য নির্বাচিত হন। 

তিনি কখনও বিয়ে করেননি। তিনি ১৯৮৬ সালে কাবুলের কার্তে সেহ পাড়ায় তার নিজ বাড়িতে মৃত্যু বরণ করেন।

তথ্যসূত্র
---------

 

1. ↑  George Grassmuck, Ludwig W. Adamec & Frances H. Irwin (1969) *Afghanistan, Some New Approaches*, p319
2. 1 2 3  Lucie Street (1967) *The Tent Pegs of Heaven: A Journey Through Afghanistan*, p168
3. 1 2 3 4  Kubra Nurzai, 1932-1986, 1st Woman Minister of Afghanistan Abarzanan
4. 1 2  Tamim Ansary (2012) Games without Rules: The Often-Interrupted History of Afghanistan
5. ↑  *Information Bulletin 1960 - Library of Congress*, p627
6. ↑  *The Kabul Times Annual, Volume 1*, p15
7. ↑  Sarfraz Khan (2013) Politics of policy and legislation affectin g women in Afghanistan: One step forward two steps back[*স্থায়ীভাবে অকার্যকর সংযোগ*] *Central Asia Journal, Number 73*
8. ↑  Breaks Barrier *Sarasota Herald-Tribune*, 2 December 1965
9. ↑  Rosemarie Skaine (2010) *The Women of Afghanistan Under the Taliban*
10. ↑  Suad Joseph & Afsāna Naǧmābādī (2003) *Encyclopedia of Women and Islamic Cultures: Family, Law and Politics*] p788
মেহেদী হাসান নামের অন্যান্য ব্যক্তির জন্য মেহেদী হাসান (দ্ব্যর্থতা নিরসন) দেখুন।

**মেহেদী হাসান তপু** (জন্ম: ২৫ সেপ্টেম্বর ১৯৮৪; **মেহেদী হাসান** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ব্রাদার্স ইউনিয়ন এবং বিজেএমসির হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।

২০০৩ সালে, বাংলাদেশী ক্লাব চট্টগ্রাম মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৪–০৫ মৌসুমে তিনি ব্রাদার্স ইউনিয়নে যোগদান করেছেন। ব্রাদার্স ইউনিয়নে ৫ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। ২০১২–১৩ মৌসুমে, তিনি ঢাকা মোহামেডান হতে বিজেএমসিতে যোগদান করেছেন; যেখানে বেশ কয়েক মৌসুম খেলার পর তিনি অবসর গ্রহণ করেছিলেন।

২০০৬ সালে, তপু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৪ ম্যাচে ১টি গোল করেছেন। দলগতভাবে, তপু সর্বমোট ২টি শিরোপা জয়লাভ করেছেন, যার উভয়েই তিনি ব্রাদার্স ইউনিয়নের হয়ে জয়লাভ করেছেন।

প্রারম্ভিক জীবন
---------------

মেহেদী হাসান তপু ১৯৮৪ সালের ২৫শে সেপ্টেম্বর তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
-----------------

২০০৬ সালের ৩রা এপ্রিল তারিখে, মাত্র ২১ বছর ৬ মাস ১০ দিন বয়সে, তপু গুয়ামের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৬তম মিনিটে আক্রমণভাগের খেলোয়াড় আলফাজ আহমেদের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে তপু সর্বমোট ৩ ম্যাচে ১টি গোল করেছেন। জাতীয় দলের হয়ে অভিষেকের মাত্র ২ দিন পর, বাংলাদেশের জার্সি গায়ে প্রথম গোলটি করেন; ৫ই এপ্রিল তারিখে, ফিলিস্তিনের বিরুদ্ধে ম্যাচের সমতাসূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
----------

### আন্তর্জাতিক

*৫ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০০৬ | ৩ | ১ |
| ২০১৬ | ১ | ০ |
| সর্বমোট | ৪ | ১ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৫ এপ্রিল ২০০৬ | বঙ্গবন্ধু জাতীয় স্টেডিয়াম, ঢাকা, বাংলাদেশ |  ফিলিস্তিন | **১**–১ | ১–১ | প্রীতি ম্যাচ |  |

তথ্যসূত্র
---------

1. ↑  "Bangladesh vs. Palestine"। *ন্যাশনাল-ফুটবল-টিমস* (ইংরেজি ভাষায়)। ৫ এপ্রিল ২০০৬। সংগ্রহের তারিখ ৫ এপ্রিল ২০২১।

বহিঃসংযোগ
---------

* সকারওয়েতে মেহেদী হাসান তপু (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মেহেদী হাসান তপু (ইংরেজি) উইকিউপাত্তে এটি সম্পাদনা করুন
ব্যাবহারযোগ্য ও স্ববিবেচনাধীন আয়
**ব্যবহারযোগ্য আয়** (Disposable income) বলতে মোট ব্যক্তিগত আয় থেকে ব্যক্তিগত আয়কর বাদ দিলে যে আয় অবশিষ্ট থাকে, তাকে বোঝায়। অন্য ভাষায়, কর প্রদানের পরে আয়ের যে অংশ পণ্য বা সেবা ভোগের জন্য বা সঞ্চয়ের জন্য ব্যবহৃত হয়, সেটিই হল ব্যবহারযোগ্য আয়। ভোগের প্রান্তিক প্রবণতা (marginal propensity to consume বা MPC) হল ব্যবহারযোগ্য আয়ের পরিবর্তন (হ্রাস বা বৃদ্ধি) ঘটলে সেই পরিবর্তনের যে ভগ্নাংশ ভোগ করা হয়, সেটি। যেমন যদি ব্যবহারযোগ্য আয় ১০০ টাকা বৃদ্ধি পায় এবং ঐ ১০০ টাকার মধ্যে ৬৫ টাকা ভোগ করা হয়, তাহলে ভোগের প্রান্তিক প্রবণতা হল ৬৫%। অন্য ভাষায়, সঞ্চয়ের প্রান্তিক প্রবণতা (marginal propensity to save) হল ৩৫%। ওইসিডি-র উন্নততর জীবন সূচক নামক গবেষণা থেকে প্রাপ্ত তথ্য অনুযায়ী মার্কিন যুক্তরাষ্ট্রের গড় পরিবারের ব্যবহারযোগ্য আয় সমস্ত ওইসিডি-র সদস্যভুক্ত রাষ্ট্রগুলির মধ্যে সর্বোচ্চ, যা মাথাপিছু বাৎসরিক প্রায় ৪১ হাজার মার্কিন ডলার। তুলনায় ওইসিডি রাষ্ট্রগুলির মাথাপিছু বাৎসরিক গড় ব্যবহারযোগ্য আয় ২৯ হাজার মার্কিন ডলার।

ব্যবহারযোগ্য আয় = স্থূল বা মোট আয় – কর
**স্ববিবেচনাধীন আয়** (Discretionary income) বলতে মোট ব্যক্তিগত আয় থেকে ব্যক্তিগত আয়কর ও ন্যূনতম জীবনধারণের জন্য বা একটি নির্দিষ্ট জীবনযাত্রার মান ধরে রাখার জন্য প্রয়োজনীয় ব্যয় (যেমন খাদ্য, বস্ত্র, বাসা ভাড়া, বন্ধক ঋণ পরিশোধ, ঔষধ, পরিবহন, বীমা, সন্তানের দেখাশোনা, ইত্যাদি) বাদ দিলে আয়ের যে অংশ বাকি থাকে, সেই আয়কে বোঝায়।

স্ববিবেচনাধীন আয় = স্থূল বা মোট আয় – কর – সমস্ত পরিশোধ্য ব্যয় = ব্যবহারযোগ্য আয় – সমস্ত পরিশোধ্য ব্যয়
উপরের সংজ্ঞাগুলি সত্ত্বেও অনেক সময় ভুল করে স্ববিবেচনাধীন আয়কে ব্যবহারযোগ্য আয় হিসেবে ডাকা হতে পারে। কর ও বিল পরিশোধ করার পরে অবশিষ্ট অর্থকে অনেকে ভুল করে ব্যবহারযোগ্য আয় হিসেবে ডেকে থাকে।

তথ্যসূত্র
---------

1. ↑  "Income Data Quality Issues in the Annual Social and Economic Supplement to the Current Population Survey" (পিডিএফ)। ২০১৫-১০-১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-১২-০৭।
2. ↑  "Archived copy" (পিডিএফ)। ২০১৪-০৬-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৮-২৩।
3. ↑  portal.wsiz.rzeszow.pl/plik.aspx?id=12166
4. ↑  Organisation for Economic Co-operation and Development। "Income"। *OECD Better Life Index*। Organisation for Economic Co-operation and Development। সংগ্রহের তারিখ মে ২৬, ২০১৭। In the United States, the average household net adjusted disposable income per capita is USD 41 071 a year, much higher than the OECD average of USD 29 016 and the highest figure in the OECD.
5. ↑  Linden, Fabian (১৯৯৮)। "A Marketer's Guide to Discretionary Income (abstract)"। US Department of Education। সংগ্রহের তারিখ ২০০৭-১২-২৭।

বহিঃসংযোগ
---------

* A simple discretionary income calculator—even though this says it's measuring "disposable income," using the economist's language, it's discretionary income.
* Eurostat, News Release No. 60/2010, Household Savings and Disposable Income, 30 April 2010
* Eurostat, Statistics Explained, Glossary article: National Disposable Income
* OECD Disposable income statistics
* Google – public data: GDP and Personal Income of the U.S. (annual): Disposal Personal Income
* Google – public data: GDP and Personal Income of the U.S. (annual): Disposal Personal Income per capita
***রোসা* 'কুইন এলিজাবেথ'** হলো গোলাপি রঙের গ্র‍্যান্ডিফ্লোরা গোলাপের একটি কাল্টিভার। গোলাপ উৎপাদক ড. ওয়াল্টার ল্যামার্টস ১৯৫৪ সালে যুক্তরাষ্ট্রে এই গোলাপ উৎপাদন করেন। এই ধরনের গোলাপ বিশ্বব্যাপী ব্যাপক জনপ্রিয়। এই গোলাপ "বিশ্বের সবচেয়ে প্রিয় গোলাপ" সহ (১৯৭৯) বেশ কয়েকটি উল্লেখযোগ্য পুরস্কার অর্জন করে।

ইতিহাস
------

১৯৫২ সালে রানি দ্বিতীয় এলিজাবেথ ব্রিটেনের সিংহাসনে আরোহণের পর, তার সম্মানে গোলাপটির নাম রাখা হয় 'কুইন এলিজাবেথ'। 'কুইন এলিজাবেথ' গোলাপের স্টক মাতৃ-উদ্ভিদ হলো হাইব্রিড টি-রোজ *রোসা* 'শার্লট আর্মস্ট্রং' এবং ফ্লোরিবান্ডা ধরনের গোলাপ 'ফ্লোরাডোরা'। অন্তত ৩০টি নতুন ধরনের হাইব্রিড গোলাপ কাল্টিভার উৎপাদনে 'কুইন এলিজাবেথ' ব্যবহার করা হয়েছে। 'কুইন এলিজাবেথ' গোলাপের অন্যান্য রঙের প্রকরণের মধ্যে অন্যতম হলো: 'হলুদ কুইন এলিজাবেথ' (১৯৬৪) এবং 'শ্বেত কুইন এলিজাবেথ' (বা, 'ব্লাংক কুইন এলিজাবেথ' ১৯৬৫)। এছাড়া, 'ক্লাইম্বিং কুইন এলিজাবেথ' (১৯৫৭) নামে আরেকটি সবল ও আরোহী প্রকরণ ব্যাপক জনপ্রিয় হয়েছে।

বর্ণনা
------

'কুইন এলিজাবেথ' হলো এক ধরনের লম্বা, সরু ও খাড়া গুল্মজাতীয় উদ্ভিদ। এরা উচ্চতায় ৫ থেকে ১০ ফুট (১৫০—৩০৫ সেন্টিমিটার) এবং বিস্তারে ৩ থেকে ৪ ফুট (৯০—১৮২ সেন্টিমিটার) হয়ে থাকে। ফুলগুলো পূর্ণবিকশিত অবস্থায় ৪ থেকে ৫ ইঞ্চি (১০–১২ সেন্টিমিটার) প্রশস্ত হয়ে থাকে। ফুলে ২৬ থেকে ৪০টি বড় বড় পাপড়ি থাকে। পাপড়িগুলোর সম্মুখপৃষ্ঠ হালকা গোলাপি এবং পেছনের পৃষ্ঠ গাঢ় গোলাপি বর্ণের। ৩–১৫টি ফুলের বড় ও উন্মুক্ত গুচ্ছে পুষ্পায়ন ঘটে। ফুলে হালকা ও মৃদু সুগন্ধ বিদ্যমান। ফুলের কাঠামো উচ্চ-কেন্দ্রীয় বা পেয়ালাকৃতির হয়ে থাকে। কুঁড়ি কেন্দ্রিক। গাঢ় সবুজ রঙের পাতা বড়, চামড়াটে ও গোলাকার উপপত্র সংবলিত। গাছের শক্ত ও খাড়া কাণ্ডের জন্য এটি জনপ্রিয় উদ্যান উদ্ভিদে পরিণত হয়। পুরু কাণ্ড ও বড় কাঁটাযুক্ত এই উদ্ভিদ অত্যন্ত বলিষ্ঠ; অপেক্ষাকৃত অনুর্বর জমিতেও এই ধরনের গোলাপ ভালো জন্মে। উদ্ভিদ রোগ-সহনীয়। বসন্ত থেকে শরৎকাল এতে পর্যন্ত ব্যাপক পুষ্পায়ন ঘটে। এটি যুক্তরাষ্ট্রের কৃষি বিভাগের শ্রেণিতে এটি ৯বি অঞ্চল থেকে দ্রুত ৫বি অঞ্চলে উন্নীত হয়।

পুরস্কার
--------

* পোর্টল্যান্ড স্বর্ণপদক, (১৯৫৪)
* আল-আমেরিকা রোজ সিলেকশনস বিজয়ী, যুক্তরাষ্ট্র (১৯৫৫)
* আমেরিকান রোজ সোসাইটি গোল্ড মেডেল (১৯৫৭)
* গোল্ডেন রোজ অব দ্য হেগ (১৯৬৮)
* ওয়ার্ল্ডস ফ্যাভারিট রোজ (১৯৭৯)
* অ্যাওয়ার্ড অব এক্সিলেন্স ফর বেস্ট এস্টাবলিশড রোজ (২০১৫)

আরও দেখুন
---------

* বাগানের গোলাপ
* হল অব ফেম গোলাপ
* অ্যাওয়ার্ড অব গার্ডেন মেরিট গোলাপের তালিকা

তথ্যসূত্র
---------

1. 1 2 3 4 5 6 7 8  Quest-Ritson ও Quest-Ritson 2011, পৃ. 328।
2. 1 2  "Rosa 'Queen Elizabeth'"। *National Gardening Association*। সংগ্রহের তারিখ ৭ আগস্ট ২০১৯।
3. ↑  "Queen Elizabeth rose"। *Help me find roses, clematis, peonies*। সংগ্রহের তারিখ ৭ আগস্ট ২০১৯।

আরও পড়ুন
---------

* Quest-Ritson, Brigid; Quest-Ritson, Charles (২০১১)। *Encyclopedia of Roses* (Reprint সংস্করণ)। DK। আইএসবিএন 978-0756688684।
**ভ্যালেরিয়া মোরালেস দেলগাদো** (জন্ম ২ জানুয়ারি ১৯৯৮) হলেন কলম্বিয়ার একজন মডেল, যিনি মিস কলম্বিয়া খেতাব জিতেছিলেন। তিনি মিস ইউনিভার্স ২০১৮ প্রতিযোগিতায় কলম্বিয়ার প্রতিনিধিত্ব করেছিলেন।

ব্যক্তিগত জীবন
--------------

ভ্যালেরিয়া মোরালেস ১৯৯৮ সালের ২ জানুয়ারি কলম্বিয়ার ক্যালিতে জন্মগ্রহণ করেন। সেখানেই তিনি বেড়ে ওঠেন।

তিনি যুক্তরাষ্ট্রের ফ্লোরিডার ব্রোয়ার্ড কলেজে সামাজিক যোগাযোগ বিষয়ে পড়াশোনা করছেন। এছাড়াও, তিনি প্রফেশনাল মডেল ফ্যাশনস একাডেমি নামের একটি প্রতিষ্ঠানের মালিক।

সুন্দরী প্রতিযোগিতায় অংশগ্রহণ
------------------------------

### মিস ইউনিভার্স কলম্বিয়া ২০১৮

ভ্যালেরিয়া মোরালেস ২০১৮ সালের সেপ্টেম্বর মাসের ৩০ তারিখে কলম্বিয়ার মেদেলিনের ক্লাব এল রোদেওতে মিস ইউনিভার্স কলম্বিয়া খেতাব লাভ করেন। তার পূর্বে ২০১৭ সালে এই খেতাব লাভ করেছিলেন লরা গঞ্জালেজ, যিনি মিস ইউনিভার্স ২০১৭ প্রতিযোগিতায় প্রথম রানার আপ হিসেবে ঘোষিত হয়েছিলেন।

### মিস ইউনিভার্স ২০১৮

তিনি থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় কলম্বিয়ার প্রতিনিধিত্ব করেছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।

তথ্যসূত্র
---------

1. ↑  "Valeria Morales - Miss Colombia 2018 Winner"। *awardgoesto*। ১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৮।
2. ↑  "Heres the final question that decided the winner of Miss Universe 2017"। সংগ্রহের তারিখ ২০১৭-১১-২৯।
3. ↑  "¿Por qué Valeria Morales no ganó?, hablan los expertos sobre su paso por Miss Universo"। www.elpais.com.co। সংগ্রহের তারিখ ১৭ ডিসেম্বর ২০১৮।
4. ↑  News, Joel Guinto, ABS-CBN। "Catriona Gray crowned Miss Universe"। *ABS-CBN News*।
**সন্ত নির্মলা** (মারাঠি: संत निर्मळा) ছিলেন চোদ্দ শতকের ভারতের মহারাষ্ট্র রাজ্যের একজন মহিলা কবি ও সাধিকা। তিনি ছিলেন সুবিখ্যাত সন্ত চোখামেলার ছোট বোন। তিনি তার ভাইয়ের সমান পবিত্র ও মহিমাময় হিন্দু সাধিকা হিসাবে জনসমাজে পূজিত ও সম্মানিত ছিলেন। তৎকালীন মহারাষ্ট্রের অস্পৃশ্য মাহার বর্ণের এক ব্যাক্তির সাথে তার বিবাহ হয়। তার স্বামীর নাম ছিল বাঙ্কা। তার লেখনির মুল বিষয়বস্তু ছিল জাতিবাদ সম্পর্কিত কুপ্রথা। তৎকালীন সমাজে প্রচলিত জাতিভেদ প্রথার ফলে তিনি অনেক অন্যায়, অবিচার এবং অসাম্যের শিকার হয়েছিলেন। সেইসবকিছুর বর্ননা তার লেখনিতে ফুটে উঠেছে।

পরবর্তীকালে তিনি পার্থিব বিবাহিত জীবনের প্রতি খেদ প্রকাশ করেন এবং শান্তির জন্য পন্ধরপুরের দেবতার ভক্তিতে লীন হয়ে যান। তার রচিত লেখনির মধ্যে কোথাও তার স্বামী বাঙ্কার নাম উল্লেখ করা নেই।

জীবনী
-----

নির্মলার জন্ম বুলধানা জেলার মেহুনারাজায়। মেহুনারাজে নির্মলা নামে একটি নদী আছে। তাই নবজাতিকার নাম দেওয়া হয় নির্মলা। 
সন্ত নির্মলা ছিলেন সন্ত চোখা মেলার ছোট বোন ও সন্ত সোয়ারাবাই -এ ননদ। 
পরিবারের সকল ব্যাক্তির ঈশ্বরে অপার ভক্তি ছিল। তারা নিয়মিত পন্ধরী ভগবানের দর্শন করতে যেতেন। মেহুনারাজা থেকে যাতায়াত করা কঠিন হওয়ায় তারা দীর্ঘদিন পন্ধরপুরে বসবাস করেন। কিন্তু চোখা মেলার আকস্মিক মৃত্যুর পর নির্মলা ও তার স্বামী বঙ্কা মেহুনারাজায় ফিরে আসেন। আজও নির্মলা নদীর তীরে তাঁর সমাধি রয়েছে।

তখন এমন এক সময় যখন সমাজে জাতিভেদ প্রথা ও তার দ্বারা সৃষ্ট অন্যায় অবিচার চরমে উঠেছিল। তখন এই অচলাবস্থা ভাঙার জন্য বিভিন্ন মহাপুরুষের প্রচেষ্টায় প্রধান ভূমিকা পালন করেছিল চোখামেলা ও তার পরিবার। জাতিভেদ প্রথার থেকে সমাজকে কলুষতামুক্ত করার সাধকদের প্রচেষ্টায় মহিলা সাধক নির্মলা এক বড় ভূমিকা পালন করেছিলেন।

তথ্যসূত্র
---------

1. ↑  
Kher, B.G. (১৯৭৯)। "Maharashtra Women Saints"। Swami Ganananda; Steward-Wallace, John। *Women Saints, East & West*। Hollywood, Calif.: Vedanta। পৃষ্ঠা 61–62। আইএসবিএন 0874810361। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  
Zelliot, Eleanor (২০০০)। "Sant Sahitya and its Effect on Dalit Movements"। Kosambi, Meera। *Intersections: Socio-cultural Trends in Maharashtra*। New Delhi: Orient Longman। পৃষ্ঠা 190। আইএসবিএন 8125018786। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  
Ghokale-Turner, Jayashree B. (১৯৮১)। "Bakhti or Vidroha: Continuity and Change in Dalit Sahitya"। Lele, Jayant। *Tradition and modernity in Bhakti movements*। Leiden: Brill। পৃষ্ঠা 29। আইএসবিএন 9004063706। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  
Zelliot, Eleanor (২০০৮)। "Chokhamela, His Family and the Marathi Tradition"। Aktor, Mikael; Deliège, Robert। *From Stigma to Assertion: Untouchability, Identity and Politics in Early and Modern India*। Copenhagen: Museum Tusculanum Press। পৃষ্ঠা 76–86। আইএসবিএন 978-8763507752। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2 3 4 5 6 7  "संत निर्मळा माहिती"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মেহমেদ গরমেজ** (জন্ম 1959) সাবেক প্রেসিডেন্ট ধর্ম বিষয়ক মন্ত্রণালয় (তুর্কি: *Diyanet İşleri Başkanlığı* নভেম্বর 2010 থেকে 31 জুলাই 2017 পর্যন্ত, এটা সবার কাছে দিয়ানত হিসেবে পরিচিত) এবং যেমন আইনত সর্বোচ্চ স্তর হিসাবে ইসলামিক স্কলার ইন তুরস্ক এবং উত্তর সাইপ্রাসের তুর্কি প্রজাতন্ত্র.

পটভূমি
------

মেহমেদ গরমেজ ১৯৬২ সালে তুরস্কের গাজিআনতেপ শহরের নিজিপ এ এক সম্ভ্রান্ত মুসলিম পরিবারে জন্মগ্রহণ করেন। তার মাতামহ ছিলো তুর্কি, এবং পিতামহী কুর্দি। 

তিনি ২০১০ সালের নভেম্বর থেকে ১০১৭ সাল পর্যন্ত দিয়ানতের প্রেসিডেন্ট ছিলেন। ১৯৮৭ সালে আঙ্কারা বিশ্ববিদ্যালয় থেকে ইসলামিক স্টাডিজ এ অনার্স সম্পন্ন করেন। অনার্স শেষ করার পর প্রখ্যাত হাদীস শাস্ত্রবিদ প্রফেসর ড. সাঈদ হাতীবওলুর অধীনে একই বিশ্ববিদ্যালয় থেকে মাস্টার্স সম্পন্ন করেন। তাঁর মাস্টার্সের থিসিস ছিলো, ‘মুসা জারুল্লাহ বিগিয়েফের চিন্তা ও দর্শন’। ১৯৯৪ সালে "সুন্নত ও হাদীস বুঝা এবং ব্যাখ্যা করার ক্ষেত্রে পদ্ধতিগত সমস্যা" এই বিষয়ের উপরপিএইচডি ডিগ্রি অর্জন করেন। তিনি 2006 সালে অধ্যাপক হন।

তিনি আহমেদ ইয়েসেভি বিশ্ববিদ্যালয়, হাজেত্তেপে বিশ্ববিদ্যালয় এবং আঙ্কারা বিশ্ববিদ্যালয়সহ অনেক বিশ্ববিদ্যালয়, ইন্সটিটিউট ও গবেষণা কেন্দ্রে শিক্ষকতা করেন। বিশ্ববিদ্যালয়ে শিক্ষকতা করার পাশাপাশি তিনি অন্যান্য ক্ষেত্রেও গুরুত্বপূর্ণ ভ‚মিকা পালন করেন। যেমনÑইসলাম শিক্ষা গবেষণা কেন্দ্র প্রতিষ্ঠার ক্ষেত্রে উল্লেখযোগ্য ভ‚মিকা রাখেন। তুরস্কের ইসলামী আন্দোলনের মহান নেতা প্রফেসর ড. নাজমুদ্দিন এরবাকনের সাথে দীর্ঘদিন কাজ করেন। 

তিনি তুর্কি, আরবি, ইংরেজি, এই তিনটি ভাষায় কথা বলেন। তাঁর স্ত্রীর নাম খাদিজা গরমেজ। তাদের তিনটি সন্তান রয়েছে।

বাংলা ভাষায় অনূদিত তাঁর বইসমূহ
-------------------------------

১. সুন্নত ও হাদীস বুঝার মেথডোলজি।  

২. ইসলামী জ্ঞানে উসূলের ধারা।  

৩. বিশ্বায়নের যুগে ইসলাম, উম্মাহ এবং সভ্যতা।  

৪. বিশ্বব্যাপী আখলাকী সংকট।

তথ্যসূত্র
---------

1. ↑  "Diyanet İşleri Başlanlığı"। www.diyanet.gov.tr। ১৫ জুন ২০১১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Turkey's top cleric retires from his post"। Anadolu Agency। ৩১ জুলাই ২০১৭।
3. ↑  "Interview by Faruk Bildirici"। *Hürriyet*। সংগ্রহের তারিখ ২০১৩-১০-১৯।
*ABC* যে কোন ত্রিভুজের প্রতিটি বহিবৃত্ত (কমলা বর্ণ) ত্রিভুজটির একটি বাহু এবং অপর দুই বাহুর বর্ধিত অংশের স্পর্শক।
সমতলীয় জ্যামিতিতে কোন বহুভুজের কোন বাহুকে এর যেকোন প্রান্তের দিকে ঐ বাহু বরাবর বর্ধিত করা হলে প্রাপ্ত রেখা বা রেখাংশই ঐ বাহুর বর্ধিতাংশ। কোন বহুভুজের বাহুকে বাহুটি বরাবর এর উভয় প্রান্তের দিকে অসীম পর্যন্ত বর্ধিত করা যায়।

নিচে বিভিন্ন বহুভুজের ক্ষেত্রে বাহুর বর্ধিত অংশ নিয়ে আলোচনা করা হল:

ত্রিভুজ
-------

স্থূলকোণী ত্রিভুজে, যে কোন সূক্ষকোণের শীর্ষ থেকে বিপরীত বাহুর উপর অঙ্কিত লম্বরেখা তথা উচ্চতা রেখা ঐ বাহুর বর্ধিত অংশকে ছেদ করে।

যে কনিক কোন ত্রিভুজের শীর্ষত্রয় দিয়ে গমন করে তাকে সারকামকনিক (circumconic) এবং যে কনিক ত্রিভুজের বাহুত্রয় দ্বারা (সম্ভাব্য ক্ষেত্রে বাহুগুলোর বর্ধিত অংশ দ্বারা) অন্তর্লিখিত তাকে ইনকনিক (inconic) বলা হয়। যে উপবৃত্ত কোন ত্রিভুজের বাহু তিনটিকে স্পর্শ করে তাকে অর্থাৎ ত্রিভুজের অন্তর্লিখিত উপবৃত্তকে আন্তঃত্রিভুজ উপবৃত্ত (inellipse) বলা হয়। ত্রিভুজের অন্তঃবৃত্ত হল আন্তঃত্রিভুজ উপবৃত্তের সরলতম উদাহরণ। কোন ত্রিভুজের অন্তঃবৃত্ত এবং এর আন্তঃত্রিভুজ উপবৃত্ত নয় এমন ইনকনিকসমূহ ত্রিভুজটির একটি বাহুকে এবং অপর দুইবাহুর বর্ধিত অংশকে বাহ্যিকভাবে স্পর্শ করে (বহিঃস্পর্শক)।:পৃ. ১৪৯

বহিঃস্পর্শকীয় চতুর্ভুজ
-----------------------

বহিঃস্পর্শকীয় চতুর্ভুজ ABCD এবং এর বহিবৃত্ত।

কোন চতুর্ভুজের বাহু চারটিকে বর্ধিত করা হলে যদি এরা কোন বৃত্তের স্পর্শক হয় তবে এই চতুর্ভুজটি বহিঃস্পর্শকীয় চতুর্ভুজ। বহিঃস্পর্শকীয় চতুর্ভুজের বহিঃকেন্দ্র অর্থাৎ স্পর্শক বৃত্তের কেন্দ্র (*E*) ছয়টি কোণের সমদ্বিখণ্ডক রেখার ছেদবিন্দুতে অবস্থান করে। এই সমদ্বিখণ্ডক রেখাগুলোর মধ্যে দুটি রেখা চতুর্ভুজটির *BAD* ও *BCD* বিপরীত অন্তকোণদ্বয়ের সমদ্বিখণ্ডক, দুটি রেখা *ADC* ও *ABC* কোণের সম্পূরক (বহিস্থ) কোণদুটির সমদ্বিখণ্ডক এবং অপর দুটি রেখা AD ও BC বাহুর বর্ধিতাংশ এবং DC ও AB বাহুর বর্ধিতাংশ যে দুটি কোণ উৎপন্ন করে তাদের সম্পূরক কোণদুটির সমদ্বিখণ্ডক।

ষড়ভুজ
------

বৃত্তে অন্তর্লিখিত *ABCDEF* ষড়ভুজের বাহুগুলোকে বিপরীতভাবে বর্ধিত করা হলে এদের ছেদবিন্দুগুলো MNP **প্যাসকেল রেখা** (নীল) এর উপর অবস্থান করবে। ষড়ভুজটির বাহুগুলোর বর্ধিত অংশকে ধূসর ও লাল রেখার মাধ্যমে দেখানো হয়েছে।
প্যাসকেলের উপপাদ্য অনুসারে কোন কনিক যেমন— উপবৃত্ত, পরাবৃত্ত অথবা অধিবৃত্তের উপর স্বাধীনভাবে নির্বাচিত ছয়টি বিন্দুকে যে কোন ক্রমানুসারে রেখাংশের মাধ্যমে সংযুক্ত করে একটি ষড়ভুজ গঠন করা হলে ষড়ভুজটির তিন জোড়া বিপরীত বাহু (প্রয়োজনে বাহুর বর্ধিত অংশ) একটি সরল রেখা বরাবর তিনটি বিন্দুতে মিলিত হয়। এ রেখাটি ষড়ভুজটির প্যাসকেল রেখা।

তথ্যসূত্র
---------

1. ↑  Weisstein, Eric W. "Circumconic." From MathWorld--A Wolfram Web Resource.
2. ↑  Weisstein, Eric W. "Inconic." From MathWorld--A Wolfram Web Resource.
3. ↑  Johnson, Roger A. *Advanced Euclidean Geometry*, Dover Publ. 2007 (orig. 1929).
**ধানাউলা** (ইংরেজি: Dhanaula) ভারতের পাঞ্জাব রাজ্যের সানগ্রুর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ৩০°১৭′ উত্তর ৭৫°৩৫′ পূর্ব﻿ / ﻿৩০.২৮° উত্তর ৭৫.৫৮° পূর্ব﻿ / 30.28; 75.58। সমুদ্র সমতল হতে এর গড় উচ্চতা হল ২২৮ মিটার (৭৪৮ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে ধানাউলা শহরের জনসংখ্যা হল ১৮,৩৯৭ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৫৬%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ধানাউলা এর সাক্ষরতার হার কম।

এই শহরের জনসংখ্যার ১৩% হল ৬ বছর বা তার কম বয়সী।

Entrance of Govt. Senior Secondary School (Boys) Dhanaula (Barnala)

তথ্যসূত্র
---------

1. ↑  "Dhanaula"। *Falling Rain Genomics, Inc*। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের পাঞ্জাব রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**এসমাত বাঘেরপৌর বাবোলি** (ফার্সি: عصمت باقرپور بابلی‎‎ [ʔesmæt bɒːɣeɾpuːɾ bɒːboliː]; ২৬ ফেব্রুয়ারি ১৯২৫ – সেপ্টেম্বর ১, ২০০৪), যিনি **দেলকাশ** (ফার্সি: دلکش‎‎ [delkæʃ]) নামে পরিচিত, ছিলেন বিরল ও অনন্য কন্ঠের ইরানি ডিভা গায়িকা এবং নৈমিত্তিক অভিনেত্রী।

প্রাথমিক জীবনী
--------------

সবচেয়ে বিখ্যাত ইরানি কণ্ঠশিল্পী এসমাত বাঘেরপৌর ২৬ ফেব্রুয়ারি ১৯২৫ সালে ইরানের বাবোল শহরে জন্ম নেন। তার পিতা ছিলেন তুলা ব্যবসায়ী, যার নয়টি সন্তান ছিল। দেলকাশ পড়াশোনার উদ্দেশ্যে তেহরানে আসেন, এবং ২০০৪ সালে তার মৃত্যুর পূর্ব পর্যন্ত তিনি সেখানে বসবাস করেছেন। এসমাত তেহরানে সেই সময়ের সঙ্গীত পরিচালক রুহুল্লাহ খালেকি এবং আব্দোলালি ভাজিরির সাথে পরিচিত হন। সঙ্গীত পরিচালক খালেঘি তার নাম দেন দেলকাশ।

কর্মজীবন
--------

১৯৪৩ সালে দেলকাশ প্রথম জনসম্মুখে গাইতে শুরু করেন এবং ১৯৪৫ সালে বেতার ইরান প্রতিষ্ঠার মাত্র পাঁচ বছর পরেই সেখানে নিযুক্ত হন। বেতার ইরানে তিনি ১৯৫২ সাল পর্যন্ত সাত বছর ধরে সুরকার মেহেদি খালেদির সাথে কাজ করেছেন, যা তাদের দুজনকেই ব্যাপক জনপ্রিয় করে তোলে। ১৯৫৪ সাল থেকে ১৯৬৯ সাল পর্যন্ত ইরানি গীতিকার রাহিম মঈনি কারমানশাহি, এবং সুরকার আলী তাজভিদি তার সেরা গানগুলির কথা রচনা করেছিলেন।

তিনি নিলুফার (ফার্সি: نیلوفر‎‎) ছদ্মনামে একটি গান লিখেছিলেন এবং কয়েকটি ইরানি চলচ্চিত্রে কাজ করেছিরেন, যার মধ্যে *শার্মসার*, *মাডার*, *ফার্দা রৌশান আস্ত*, *আফসৌনগার*, এবং *দাসিসেহ*। দেলকাশ গায়িকা এবং ইলেকট্রিক গিটার সঙ্গীতজ্ঞ ভিজেনের সঙ্গে তার *সুলতান অব জ্যাজ* গানেও কাজ করেছেন। দেলকাশ এবং ভিজেনের দ্বৈত গান "দেলাম মিখাস্ত" অন্যতম।

মৃত্যু
------

দেলকাশ, সেপ্টেম্বর ২০০৪ সালে, ৮০ বছর বয়সে ইরানের তেহরানে মারা যান। তিনি ইরানের আলবুর্‌জ প্রদেশের কারাজ শহরে অবস্থিত শিল্পীদের জন্য জনপ্রিয় সমাধিস্থান ইমামজাদ তাহেরে সমাহিত রয়েছেন।

আরো দেখুন
---------

* ইরানি পপ সঙ্গীত

প্রবেশদ্বার: জীবনী

তথ্যসূত্র
---------

1. ↑  "Arts"। BBC Persian। ২ সেপ্টেম্বর ২০০৪। সংগ্রহের তারিখ ১৯ অক্টোবর ২০১২।
2. ↑  Breyley, GJ; Fatemi, Sasan (২০১৫)। *Iranian Music and Popular Entertainment: From Motrebi to Losanjelesi and Beyond* (ইংরেজি ভাষায়)। রুটলেজ। আইএসবিএন 9781317336792।
3. ↑  "এসমাত বাঘেরপৌর দেলকাশ"। ফাইন্ড আ গ্রেইভ। সংগ্রহের তারিখ ৫ মে ২০১৯।

বহিঃসংযোগ
---------


উইকিমিডিয়া কমন্সে **দেলকাশ** সংক্রান্ত মিডিয়া রয়েছে।

* ইন্টারনেট মুভি ডেটাবেজে দেলকাশ উইকিউপাত্তে এটি সম্পাদনা করুন (ইংরেজি)
* Photograph of the graveside of Delkash at Emamzadeh Taher Cemetery, Mehrshahr: .
* Yade Man Kon یاد من کن by Delkash.
* ফাইন্ড এ গ্রেইভে দেলকাশ (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
| অন্যান্য | 
* মিউজিকব্রেইন্‌জ শিল্পী

 |
**ঘেন্ট কাংরি** কারাকোরাম পর্বতশ্রেনীর শাখা সালতোরো পর্বতশ্রেণীতে অবস্থিত এক পর্বতশৃঙ্গ।

অবস্থান
-------

ঘেন্ট কাংরি সিয়াচেন হিমবাহের পশ্চিম দিকে অবস্থিত। এই পর্বতের অবস্থান স্থানাঙ্ক ৩৫°৩১′০৩″ উত্তর ৭৬°৪৮′০১″ পূর্ব﻿ / ﻿৩৫.৫১৭৫০° উত্তর ৭৬.৮০০২৮° পূর্ব﻿ / 35.51750; 76.80028

আরোহণ
-----

১৯৬১ খ্রিষ্টাব্দের ৪ঠা জুন এরিক ওয়াসাখের নেতৃত্বে অস্ট্রিয়ার এক পর্বতারোহী দলের সদস্য উল্ফগ্যাং আক্সট ঘেন্ট কাংরির পশ্চিম শৈলশিরা বরাবর একা সর্বপ্রথম শৃঙ্গে আরোহণ করেন।

বিতর্কিত অঞ্চল
--------------

১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়।  এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।

তথ্যসূত্র
---------

1. ↑  India is in *de facto* control of this region of Kashmir; the Indian claim is disputed by Pakistan. See e.g. *The Future of Kashmir* on the BBC website.
2. ↑  "2003 article about Siachen in Outside magazine"। Outsideonline.com। ২০১১-০৬-০৪ তারিখে মূল থেকে আর্কাইভ করা। সংগ্রহের তারিখ ২০১১-০৪-১৫।
3. ↑  Modern world history- Chapter-The Indian subcontinent achieves independence/The Coldest War.
4. ↑  "War at the Top of the World"। *Time*। নভেম্বর ৭, ২০০৫। এপ্রিল ১২, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৩, ২০১৩।

* Jill Neate, *High Asia: an illustrated history of the 7,000 metre peaks*, The Mountaineers, 1989.
* Jerzy Wala, *Orographical Sketch Map of the Karakoram*, Swiss Foundation for Alpine Research, 1990.
ব্যবস্থাপত্র ছাড়া লভ্য ঔষধ
**ব্যবস্থাপত্র ছাড়া লভ্য ঔষধ** বা **চিকিৎসা ছাড়পত্র ছাড়া ঔষধ** বলতে সেই সব ওষুধ বোঝায় যেগুলো ক্রেতার কাছে সরাসরি ব্যবস্থাপত্র (প্রেসক্রিপশন) ছাড়াই বিক্রি করা হয়। জরুরি প্রয়োজনে চিকিৎসকের পরামর্শ ছাড়াই নিজের উপসর্গ বুঝে গ্রহণযোগ্য মাত্রায় এ ওষুধ সেবন করতেও খুব একটা বাধা নেই।

অনেক ওষুধ এমন আছে যেগুলোর অপব্যবহার করা হয়। যেমন ব্যথা-বেদনা কমাতে বহুল ব্যবহৃত ওষুধ মরফিন, হেরোইন ইত্যাদি নেশা করতে অপব্যবহার করা হয়। প্রশাসনিক বা আইনগতভাবে সব ওষুধকে দুই ভাগে ভাগ করা হয়। একটি হল নিয়ন্ত্রিত ওষুধ, এগুলো কিনতে হলে রেজিস্ট্রার্ড ডাক্তারের ব্যবস্থাপত্র লাগে; আর অপরটি হল ব্যবস্থাপত্র ছাড়া লভ্য ওষুধ। এগুলো কিনতে রেজিস্ট্রার্ড ডাক্তারের ব্যবস্থাপত্র লাগে না। যেমন, জ্বর ও ব্যথা-বেদনা কমাতে প্রদাহবিরোধী- প্যারাসিটামল, এসপিরিন; সাধারণ সর্দি কাশির ওষুধ ক্লোরফেনার‍্যামিন ইত্যাদি কিনতে রেজিস্ট্রার্ড ডাক্তারের প্রেসক্রিপশন লাগে না। এগুলো ব্যবস্থাপত্র ছাড়া ওষুধ। সাধারণত, ওষুধের দোকানে গিয়ে কাউন্টারে দাঁড়িয়ে ব্যবস্থাপত্র দেখানো ছাড়াই এসব ওষুধ কেনা যায় যায় বলে এদের নামকরণ হয়েছে ব্যবস্থাপত্র ছাড়া লভ্য ওষুধ।

‘জাতীয় ওষুধ নীতি-২০১৪’র খসড়ায় চিকিৎসা ছাড়পত্র ছাড়া যেসব ওষুধ (ওটিসি) খুচরা বিক্রি করা হয় তার তালিকা করে বিক্রির একটি নিয়ম নির্ধারণ করা হয়েছে। এ ছাড়া চিকিৎসা ব্যবস্থাপত্র অনুযায়ী ওষুধ বিক্রির ক্ষেত্রেও শর্ত দেয়া হয়েছে। অত্যাবশ্যকীয় ওষুধের তালিকাও নতুন করে তৈরি করা হয়েছে। আগে অত্যাবশ্যকীয় তালিকায় ওষুধ ২০৯টি থাকলেও এখন তা সংযোজন-বিয়োজন করে ২৫৪টি করা হয়েছে। ব্যবস্থাপত্র ছাড়া (ওটিসি) যেসব ওষুধজাতীয় খাদ্য বিক্রি করা হচ্ছে তা আইন করে নিয়ন্ত্রণ করার জন্য সুপারিশ করা হয়েছে।

তথ্যসূত্র
---------

1. ↑  Over-the-Counter Medicines: What's Right for You?. Fda.gov (2009-04-30). Retrieved on 2012-07-04.
2. ↑  জাতীয় ওষুধ নীতি ২০০৫, ওষুধ প্রশাসন অধিদপ্তর, বাংলাদেশ
3. ↑  প্রস্তাবিত জাতীয় ওষুধ নীতি ২০১৪, ওষুধ প্রশাসন অধিদপ্তর, বাংলাদেশ.
**স্যার ক্রিষ্টোফার ফ্রান্ক ক্যারানদিনি লী** (২৭ মে ১৯৯২ - ৭ জুন ২০১৫) ছিলেন যথাক্রমে একজন ইংরেজ অভিনেতা, গায়ক, লেখক এবং দ্বিতীয় বিশ্ব যুদ্ধে অংশগ্রহণকারী।

পেশা
----

প্রায় ৭০ বছরের জীবদ্দশায়, লী মূলত চিত্রায়িত করেছেন খলনায়ক চরিত্র এবং মারাত্মক ভয়ংকর ছবিতে কাউন্ট ড্রাকুলা নামক চরিত্রে অভিনয় করে ব্যাপক খ্যাতি অর্জন করেন।

শ্রেষ্ট চরিত্র
--------------

তার অন্যান্য অভিনয় চরিত্রের মধ্যে জ্যাম্স বন্ড ফিল্মের দ্যা ম্যান উইথ দ্যা গোল্ডেন গান-এ ফ্রান্সিসকো স্ক্রাম্যাঙ্গা (১৯৭৪), দ্যা লর্ড অব দ্যা কিংস ফিল্ম সিরিজের সারুম্যান (২০০১-২০০৩) এবং দ্যা হবিট ফিল্ম সিরিজ (২০১২ ও ২০১৪) এবং ষ্টার ওয়ার্সের প্রাচীন সিরিজ (২০০২ ও ২০০৫) এ অভিনীত কাউন্ট ডুকু।

অভিনয়ে স্বীকৃতি
----------------

লী তার অভিনয় জগতে পেশাদারীত্বের স্বীকৃতি স্বরুপ ২০০৯ সালে নাইট উপাধি লাভ করেন। এছাড়াও তিনি ২০১১ সালে বিএফটিএ (BAFTA) ফ্যালোশিপ ও ২০১৩ সালে বিএফআই (BFI) ফ্যালোশিপ অর্জন করেন।

শ্রেষ্ঠ শিল্পকর্ম
-----------------

বলা হয়ে থাকে লী তার শ্রেষ্ঠ অভিনয় কৃতিত্ব দেখিয়েছেন পাকিস্তানের প্রতিষ্ঠাতা মোহাম্মদ আলী জিন্নাহর জীবন ভিত্তিক চলচ্চিত্র বায়োপিক জিন্নাহ (চলচ্চিত্র)তে (১৯৯৮) এবং ব্রিটিশ ভয়ংকর (হরর) ফিল্ম দ্যা উইকার ম্যান (১৯৭৩) তার অভিনীত শ্রেষ্ঠ চলচ্চিত্র।

সঙ্গীতে অবদান
-------------

যদিও ভরাট গলায় গুরুগম্ভীর কন্ঠস্বরের জন্য তাকে সবসময় একজন অভিনেতা হিসাবেই চিহ্নিত করা হয় তথাপি লীর ছিল গানগাওয়ার দক্ষতাও। ১৯৮৬ থেকে ১৯৯৮ এর মধ্যবর্তী কালে তার অনেকগুলি অপেরা বা যাত্রাপালা ও গারে রেকর্ড প্রকাশ পায়। ২০০৫ সাল হতে বহু মেটাল ব্যান্ড দলের সঙ্গে কাজ করার পর ২০১০ সালে দ্যা সোর্ড এন্ড দ্যা ক্রসের দ্বারা প্রকাশ পায় তার সিম্ফোনিক ম্যাটাল এ্যালবাম র্কালিম্যাগনী। তার হ্যাভি ম্যাটাল এ্যালবাম দ্যা ওম্যান্স অব ড্যাথ প্রকাশিত হয় ২০১৩ সালের ২৭ মে।

সঙ্গীতে স্বীকৃতি
----------------

২০১২ সালে ম্যাটাল হ্যামার গোল্ডেন গড সিরোমনিতে তিনি দ্যা স্প্রীট অব মেটাল এ্যাওয়ার্ডে ভূসিত হন।

মৃত্যু
------

রেসপারেটরী সমস্যায় আক্রান্ত হয়ে লী ৭ জুন ২০১৫ তারিখ সকাল বেলা চ্যালসা হসপিটালে ৯৩ বছর বয়সে হৃদ যন্ত্রের ক্রিয়া বন্ধ হয়ে মৃত্যু বরণ করেন।

তথ্যসূত্র
---------

1. ↑  
	* "Hammer Horror star Lee knighted". BBC. Retrieved 7 May 2012
	* "Christopher Lee to receive Bafta Fellowship". BBC. Retrieved 7 May 2012
	* "Depp surprises Sir Christopher Lee with film award". BBC. Retrieved 14 December 2013
2. ↑  "The Total Film Interview – Christopher Lee"। *Total Film*। ১ মে ২০০৫। ২০০৭-০৬-১২ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৩।
3. ↑  "Sir Christopher Lee releases second heavy metal album"। *BBC News*।
4. ↑  Farrell, John (২৮ মে ২০১২)। "Christopher Lee Celebrates 90th Birthday By Recording Heavy Metal"। Forbes। সংগ্রহের তারিখ ২৯ মে ২০১২।
ইংরেজ ক্রীড়া ধারাভাষ্যকার এডি হেমিংস ও মাইক স্টিফেনসন
ক্রীড়া সম্প্রচারে, একজন **ক্রীড়া ধারাভাষ্যকার** বা ক্রীড়া মন্তব্যকারী (স্পোর্টস ঘোষক, স্পোর্টসকাস্টার, বা প্লে-বাই-প্লে ঘোষক হিসাবেও পরিচিত) সাধারণত একটি লাইভ সম্প্রচারের সময় ত্রাদিতিওতিহাসিক বর্তমান কালকে বিতরণ করা হয় এমন একটি গেম বা ইভেন্টের রিয়েল-টাইম ভাষ্য দেয়।  ক্রীড়া সম্প্রচারের জন্য রেডিও প্রথম মাধ্যম ছিল এবং রেডিও মন্তব্যকারীদের অবশ্যই শ্রোতার কাছে ক্রিয়াটির সমস্ত দিক বর্ণনা করতে হবে যারা এটি নিজের জন্য দেখতে পাচ্ছেন না।  টেলিভিশনযুক্ত ক্রীড়া কভারেজের ক্ষেত্রে, মন্তব্যকারীরা সাধারণত দর্শকদের পর্দা এবং অ্যাকশন এবং শ্রোতা দর্শকদের পটভূমিতে শুনতে পাওয়া প্রতিযোগিতার চিত্রগুলি সহ ভয়েসওভার হিসাবে উপস্থাপিত হয়।  কোনও অনুষ্ঠানের সময় টেলিভিশন ভাষ্যকারদের পর্দায় খুব কমই প্রদর্শিত হয়, যদিও কিছু নেটওয়ার্ক তাদের ঘোষকদের ক্যামেরাতে প্রতিযোগিতার আগে বা পরে বা অ্যাকশন বিরতির সময় সংক্ষিপ্তসার হিসাবে দেখায়।

ধারাভাষ্যকারদের ধরন
-------------------

তথ্যসূত্র
---------

বহিঃসংযোগ
---------


উইকিমিডিয়া কমন্সে **ক্রীড়া ধারাভাষ্যকার** সংক্রান্ত মিডিয়া রয়েছে।

* স্পোর্টসকাস্টার ক্রনিকলস  ওয়েব্যাক মেশিনে আর্কাইভকৃত ২০ ফেব্রুয়ারি ২০২০ তারিখে – ইন্টারনেট রেডিও শো যেখানে জন লুইস আমেরিকার শীর্ষস্থানীয় ক্রীড়া ধারাভাষ্যকারদের সাক্ষাৎকার নিচ্ছেন


|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র

 |
বাকাটক রাজবংশের প্রতিষ্ঠাতা **বিন্ধ্যশক্তি** সম্বন্ধে বিশেষ কিছু জানা যায় না। অজন্তার ষোল নম্বর গুহার শিলালিপিতে তাকে দ্বিজ বা ব্রাহ্মণ হিসেবে উল্লেখ করা হয়েছে। এই লিপি থেকে জানা যায় যে, তার বিশাল অশ্বারোহী বাহিনী ছিল এবং তাকে প্রচণ্ড লড়াই করে ক্ষমতা লাভ করতে হয়েছিল। যদিও পুরাণে তাকে বিদিশার শাসক হিসেবে বর্ণনা করা হয়েছে, তবে ঐতিহাসিকরা তা সত্য বলতে মানেননি। বিন্ধ্যশক্তির পরে তার পুত্র প্রথম প্রবর সেন সিংহাসনলাভ করেন এবং দক্ষিণ ও উত্তর ভারত ধিকার করে তিনি সম্রাট উপাধি গ্রহণ করেন। তিনি নর্মদা নদী পেরিয়ে সিসুক নামক এক রাজার শাসনাধীন পুরিক রাজ্য অধিকার করেন। মনে করা হয়, তিনি দক্ষিণ কোশল, কলিঙ্গ ও অন্ধ্রের বিস্তীর্ণ অঞ্চল নিজ অধিকারে আনেন। প্রথম প্রবর সেন ব্রাহ্মণ্য ধর্মানুলম্বী ছিলেন, যিনি অগ্নিষ্টোম, অপ্তোর্যম, উখথ্য, শোদাসিন, অতিরাত্র, বাজপেয়, বৃহস্পতিসব, সদ্যস্ক্র ও চার বার অশ্বমেধ যজ্ঞ সম্পাদন করেন। তার পুত্র গৌতমীপুত্রের সঙ্গে রাজা ভবনাগের কন্যার বিবাহ হয়, কিন্তু প্রথম প্রবরসেনের মৃত্যুর পূর্বেই গৌতমীপুত্রের মৃত্যু হলে, গৌতমীপুত্রের পুত্র প্রথম রুদ্রসেন পরবর্তী সম্রাট হন, যিনি নন্দীবর্ধনকে রাজধানী করে রাজত্ব করেন। প্রথম প্রবর সেনের অপর পুত্র সর্ব সেন বৎসগুল্ম নামক স্থানে রাজধানী স্থাপন করে পৃথক ভাবে রাজ্য শাসন করেন।
**ডিওয়াল্ড প্রিটোরিয়াস** (ইংরেজি: Dewald Pretorius; জন্ম: ৬ ডিসেম্বর, ১৯৭৭) ট্রান্সভাল প্রদেশের প্রিটোরিয়া এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট এবং ইংরেজ কাউন্টি ক্রিকেটে ডারহাম ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

১৯৯৭-৯৮ মৌসুম থেকে ২০০৬ সাল পর্যন্ত ডিওয়াল্ড প্রিটোরিয়াসের প্রথম-শ্রেণীর খেলোয়াড়ী জীবন চলমান ছিল। অনাথ ও ক্ষুধার্ত অবস্থায় শৈশবকাল অতিবাহিত করেন। উচ্চমানের ছন্দোবদ্ধ ভঙ্গীমায় স্ট্যাম্প বরাবর বোলিংকর্মে অগ্রসর হতে তিনি।

ইংরেজ কাউন্টি ক্রিকেটে ডারহাম ও ওয়ারউইকশায়ারের পক্ষে খেলেন। এ পর্যায়ে তিনি কেন্টের বিপক্ষে লিস্ট এ-এর খেলায় ব্যক্তিগত সেরা ৫/৩২ বোলিং পরিসংখ্যান গড়েন। ২০০৩ সালে কাউন্টি চ্যাম্পিয়নশীপে ডারহামের পক্ষে খেলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ডিওয়াল্ড প্রিটোরিয়াস। ৮ মার্চ, ২০০২ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ২০০৩ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি। ২০০১-০২ মৌসুমে অস্ট্রেলিয়ার বিপক্ষে সিরিজের দ্বিতীয় টেস্টে প্রথমবারের মতো খেলতে নামেন। তবে, দক্ষিণ আফ্রিকার পক্ষে নিয়মিতভাবে খেলার সুযোগ পাননি।

মার্চ, ২০০২ সালে অস্ট্রেলিয়ার বিপক্ষে সিরিজের দ্বিতীয় টেস্টে তাকে খেলার জন্যে আমন্ত্রণ জানানো হয়। তবে, তার এ অভিষেক পর্ব মোটেই সুখকর হয়নি। জোহেন্সবার্গে সিরিজের ঐ টেস্টে তার দল ইনিংস ও ৩৬০ রানে পরাভূত হয়। পরাজয়ের দিক দিয়ে এটি টেস্ট ইতিহাসে দ্বিতীয় বৃহত্তম ব্যবধান ছিল। অ্যালান ডোনাল্ডের অবসর গ্রহণের খেলায় তাকেও দলের বাইরে রাখা হয়।

ইংল্যান্ড গমন
-------------

২০০৩ সালে দক্ষিণ আফ্রিকা দলের সাথে ইংল্যান্ড গমন করেন। এ সফরে তিনি কিছু কৃতিত্বের স্বাক্ষর রাখতে সমর্থ হন। তবে, তিনি বেশ প্রতিকূল পরিবেশে ও সমস্যা সঙ্কুল শৈশবকাল অতিবাহিত করেছিলেন। এজবাস্টনে অনুষ্ঠিত সিরিজের প্রথম ও নিজস্ব দ্বিতীয় টেস্টে খেলোয়াড়ী জীবনের সেরা সফলতা পান। ওভারে উপর্যুপরী ১৫৬ রানে মাইকেল ভনকে কট বিহাইন্ড ও ৩৮ রানে ইন-সুইঙ্গিং ইয়র্কারে অ্যালেক স্টুয়ার্টকে বিদেয় করেন। এ পর্যায়ে টেস্টে তিনি তার সেরা বোলিং করেন ৪/১১৫।

কাউন্টি ক্রিকেটে অংশগ্রহণকালীন ইংল্যান্ডের বিপক্ষে সিরিজ চলাকালে তাকে দলে রাখা হয়। চার উইকেট লাভ করেন তিনি ও ঐ খেলার পর নাসের হুসেনকে অধিনায়কত্ব ত্যাগ করতে হয়েছিল।

তথ্যসূত্র
---------

1. ↑  Murder, domestic violence, police brutality: Pretorius's epic journey
2. ↑  England v South Africa at Edgbaston, 1st Test, 2003

আরও দেখুন
---------

* টনি হ্যারিস
* জারহারদাস লাইবেনবার্গ
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ডিওয়াল্ড প্রিটোরিয়াস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডিওয়াল্ড প্রিটোরিয়াস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বিন্স অ্যান্ড বেকন খনি** হলো যুক্তরাজ্যের ডার্বিশায়ারের বনসাল গ্রামের নিকটে বনসাল মুরে অবস্থিত একটি পরিত্যক্ত সীসার খনি। খনিটির সবচেয়ে নিকটবর্তী শহর ম্যাটলক। খনিটি ১৯২০ থেকে ১৯২৫ সাল পর্যন্ত ব্যবহৃত হতো। তবে খনির আশেপাশে অন্তত ১৭৪০ সাল পর্যন্ত কার্যক্রমের চিহ্ন পাওয়া যায়। কারও কারও মতে মধ্যযুগেও এই খনির পাশে মানববসতি ছিল, যার কারণে স্থানটি প্রত্নতাত্ত্বিকভাবে গুরুত্বপূর্ণ। খনিটির অস্বাভাবিক নামের জন্য কোনো কারণ খুঁজে পাওয়া যায় না। তবে আশেপাশের ম্যুল স্পিনার, ফ্রগস হোল, ক্যাকল ম্যাকল বা ওয়ানটন লেগস জাতীয় খনির নামকরণের কারণে এর নাম ততটাও অস্বাভাবিক বলে মনে হয় না।

খনি এলাকাটি প্রাচীন নিদর্শন ও প্রত্নতাত্ত্বিক এলাকা আইন ১৯৭৯-এর অধীনে জাতীয় গুরুত্বপূর্ণ স্থানগুলোর অন্যতম হিসেবে সংরক্ষিত। বিন্স অ্যান্ড বেকন খনিতে পাঁচটি প্রকোষ্ঠ রয়েছে। এর মধ্যে একটিতে একটি খাদ রয়েছে। এই খাদের ৫৫ মিটার (১৮০ ফুট) গভীরে কাজ করা হতো। এই খনিটি পৃথিবীর মাত্র দুইটি খনির অন্যতম, যেখানে ক্ষুদ্র একটি জায়গায় একাধিক পদ্ধতিতে পাথর ভাঙা হতো। এখানে প্লাগ ও ফিদার, গ্যাড ও ওয়েজ এবং বারুদ বিস্ফোরণ পদ্ধতিতে পাথর ভাঙা হতো।

২০১৪ সালের সেপ্টেম্বর মাসে একটি গোরু খাদের ৪ মিটার (১৩ ফুট) গভীরে পড়ে গেলে, সেটিকে সেখান থেকে উদ্ধার করা হয়। উদ্ধারকারী দল আরেকটি সুড়ঙ্গ খুঁড়ে বড় করে এবং ভীত গোরুটিতে শান্ত করে উদ্ধার করতে সক্ষম হয়।

তথ্যসূত্র
---------

1. ↑  Beans and Bacon Mine  ওয়েব্যাক মেশিনে আর্কাইভকৃত ৪ মার্চ ২০১৬ তারিখে, *The Historical Gazetteer of England's Place-Names*, retrieved 14 March 2015.
2. ↑  *Special Reports on the Mineral Resources of Great Britain*, vol. 4, p. 105, Geological Survey of Great Britain, 1952 ওসিএলসি ৮৯৫৮৭১৩৭৭.
3. ↑  John Barnatt, Rebecca Penny, *The Lead Legacy:The Prospects for the Peak District's Lead Mining Heritage*  ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে, p. 35, Peak District National Park Authority, 2004.
4. ↑  List of Mines, Peakland Heritage, retrieved 14 March 2015
5. ↑  ঐতিহাসিক ইংল্যান্ড (৬ জানুয়ারি ২০০০)। "Beans and Bacon, Old Eye, Fiery Dragon and Cod Beat lead mines and a limekiln (1019041)"। *ইংল্যান্ডের জন্য জাতীয় ঐতিহ্য তালিকা*। সংগ্রহের তারিখ ২০ অক্টোবর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Cow saved after Bonsall mine shaft fall", *Derbyshire Times*, 22 September 2014.
স্বাধীন বাংলা বেতার কেন্দ্র নিবন্ধের সাথে বিভ্রান্ত হবেন না।

**বেতার বাংলা** হচ্ছে লন্ডন-ভিত্তিক একটি ব্রিটিশ রেডিও স্টেশন যা যুক্তরাজ্যের বাঙ্গালী সম্প্রদায়ের জন্য চালু করা হয়।

ইতিহাস
------

বেতার বাংলা ২০০০ সালে চালু হয় এবং এটি যুক্তরাজ্যে বাঙ্গালী সম্প্রদায়ের প্রথম রেডিও স্টেশন। এটি বাঙ্গালী সম্প্রদায়ের জন্য কার্যক্রম পরিচালনা করে থাকে।

এই রেডিও স্টেশনটিতে স্থানীয় সম্প্রদায়ভুক্ত বাংলাদেশের স্বেচ্ছাসেবকেরা সেবামূলক কাজ করে থাকেন এবং পূর্ব লন্ডনের বাঙ্গালী সম্প্রদায়ের জন্য ২৪-ঘণ্টা রেডিও কার্যক্রম পরিচালনা করেন।

কার্যক্রমসমূহে খবর, সাম্প্রতিক বিষয়াবলী, সংগীত, শিক্ষা, স্বাস্থ্য, এবং আইনগত বিষয় ও নাগরিক অধিকার নিয়ে অনুষ্ঠান সম্প্রচার করা হয়।

জুন ২০১০-এ, সম্প্রদায় রেডিও স্টেশন হিসেবে এএম ১৫০৩-এর মধ্যে অনুষ্ঠান সম্প্রচার করার জন্য এটি অফকমের পক্ষ থেকে *পূর্ণাঙ্গ রেডিও সম্প্রচার লাইসেন্স* পুরষ্কারে ভূষিত হয়। ২০১১ সালের জানুয়ারি থেকে এই স্টেশনটি ২৪/৭ অনুষ্ঠান সম্প্রচার করছে।

আরো দেখুন
---------

* ব্রিটিশ বাংলাদেশী

তথ্যসূত্র
---------

1. 1 2 3  "Home"। Betar Bangla। ১৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।
2. ↑  "Betar Bangla Radio - 1503 AM"। Tower Hamlets। ৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।
3. ↑  "Betar Bangla celebrates its 4th year of 24hr broadcasting"। *Bangla Mirror*। ২২ জানুয়ারি ২০১৫। সংগ্রহের তারিখ ১ জুলাই ২০১৫।

বহিঃসংযোগ
---------

* প্রাতিষ্ঠানিক ওয়েবসাইট
* ফেসবুকে বেতার বাংলা
বাংলাদেশে মোট নৌপথের দৈর্ঘ্য ২৪,০০০ কিমি হলেও নৌপরিবহনযোগ্য নৌপথের দৈর্ঘ্য মাত্র ৫৯৬৮ কিমি তাও সেটি আবার শুষ্ক মৌসুমে কমে গিয়ে দাঁড়ায় ৩,৮৬৫ কিমি এ। নৌপথের সম্ভাব্য ন্যুনতম গভীরতার (Least Available Depth, LAD) উপর ভিত্তি করে বাংলাদেশের এই আভ্যন্তরীন নৌচলাচল গতিপথকে চারটি ভাগে ভাগ করা যায়ঃ ক্লাস ১, ক্লাস ২, ক্লাস ৩ এবং ক্লাস ৪, যাদের সম্ভাব্য ন্যূনতম গভীরতা যথাক্রমে ৩.৬৬ মিটার, ২.১৩ মিটার, ১.৫২ মিটার এবং ১.৫২ মিটারের কম [১,৩]। এই চার ধরনের নৌপথের মধ্যে একমাত্র ক্লাস ৪ নৌপথগুলি মূলত মৌসুমী, বাকী নৌপথগুলি সারা বছর ধরে চালু থাকে।

প্রথম শ্রেণীর জলপথ
------------------

বাংলাদেশে ক্লাস ১ নদীপথের দৈর্ঘ্য প্রায় ৬৯৩ কিমি যা দেশের সর্বমোট পরিহনযোগ্য নৌপথের মাত্র ১১ শতাংশ। চারটি প্রধান নদীপথের সমন্বয়ের ক্লাস ১ নৌপথ গঠিতঃ চট্টগ্রাম থেকে চৈকিঘাটা, চাঁদপুর ও শম্ভুপুরা হয়ে নারায়ণগঞ্জ (বা ঢাকা); শম্ভুপুরা থেকে ডেমরা; শম্ভুপুরা থেকে ভৈরববাজার (বা আশুগঞ্জ); চৈকিঘাটা থেকে বরিশাল, মংলা, খুলনা হয়ে মহেশ্বরপাড়া।

দ্বিতীয় শ্রেণীর জলপথ
---------------------

* মূলনিবন্ধ:দ্বিতীয় শ্রেণীর জলপথ

ক্লাস ১ নদীপথগুলোর সাথে সংযোগ স্থাপনকারী নৌপথ হচ্ছে ক্লাস ২। প্রায় ১০০০ কিমি দীর্ঘ এই নৌপথগুলোকে আটটি অংশে ভাগ করা যায়ঃ মোহনপুর থেকে ডাইখাওয়া; ভৈরববাজার থেকে ছাতক; চালনা থেকে রায়মঙ্গল, হিজলা থেকে শায়েস্তাবাদ; চট্টগ্রাম থেকে কক্সবাজার; দায়রা থেকে নন্দীরবাজার হয়ে বরিশাল এবং চাঁদপুর থেকে ইঁচুলি।

তৃতীয় শ্রেণীর জলপথ
-------------------

* মূলনিবন্ধ:তৃতীয় শ্রেণীর জলপথ

ক্লাস ৩ নৌপথগুলিও মূলত সংযোগ স্থাপনকারী। প্রায় ১৯০০ কিমি দীর্ঘ এই নৌপথ মোট ১২টি অংশে বিভক্তঃ দিলালপুর থেকে ফেঞ্চুগঞ্জ হয়ে জকিগঞ্জ; চট্টগ্রাম থেকে কাপ্তাই, কাপ্তাই থেকে বিলাইছড়ি; রামগতি থেকে ছোটহরিনা; রামগতি থেকে মহালছড়ি; রামগতি থেকে মরিশ্যা; শ্রীপুর (ভোলা) থেকে নাজিরপুর হয়ে চর মন্তাজ; ঝালকাঠি থেকে বরগুনা হয়ে পাথরঘাটা; চরপাওয়ার থেকে পটুয়াখালী, গলাচিপা হয়ে মহিপূর; এবং খুলনা থেকে বরদা হয়ে মানিকদাহ।

তথ্যসূত্র
---------

1. ↑  "Potentials of inland water transport in Bangladesh"। ২৯ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৯-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**বিন্দিকাপাস**(বৈজ্ঞানিক নাম: *Appias lalage (Doubleday)*) এক প্রজাতির মাঝারি আকারের প্রজাপতি, যাদের মুল শরীর আর ডানা হলদেটে সাদা বর্নের এবং তার ওপর কালো ছোপ যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।

আকার
----

প্রসারিত অবস্থায় বিন্দিকাপাস এর ডানার আকার ৫৫-৮০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত বিন্দিকাপাস এর উপপ্রজাতি হল-

* *Appias lalage lalage* Doubleday, 1842 – Himalayan Spot Puffin

বর্ণনা
------

### আর্দ্র ঋতুরূপ

#### পুরুষ

ডানার ডানার উপরিতল সাদা। সামনের ডানার উপরিপৃষ্ঠে সেল এর শেষ প্রান্তে একটি কালো ছোপ দেখা যায়। ডানার শীর্ষভাগ চওড়া কালো এবং টার্মেন এবং সাবটার্মিনাল অংশ কাল। শীর্ষভাগের বিস্তৃত কালো অংশে দুই থেকে তিনটি সাদা ছোপ লক্ষ্য করা যায়। পিছনের ডানার টার্মিনাল অংশ সংকীর্ণ কালো প্রান্ত রেখা যুক্ত। অনেক নমুনাতে টার্মেন এর এই কালো অংশটি একসারি নিরবিছিন্ন কালো ছপের সমষ্টি।

পিছনের ডানার নিম্নতলের মূল রঙ ভীষন ভিন্ন ভিন্ন হয়; ডিসকাল অংশে একটি অস্পষ্ট ঢেউ খেলানো রেখা পরিলক্ষিত হয়। পিছনের ডানায় সেল এর শেষ ভাগে একটি ছোট ছোপ এবং টার্মেনে কয়েকটি ক্ষুদ্র ছোপ দেখা যায়।

#### স্ত্রী

সামনের ডানার উপরিপৃষ্ঠে কোস্টা, শীর্ষভাগ ( অ্যাপেক্স ) এবং ডরসাম এর বর্হিভাগ খুব চওড়া কালো। ডিসকাল অংশের মধ্যভাগ সাদা; পোষ্ট ডিসকাল সীমানায় তিনটি সাদা ছোপ এবং উপরিভাগে একটি লম্বা ইষদ বাঁকা সাদা ডোরা রয়েছে।

পিছনের ডানার মূল রঙ সাদা এবং একটি খুব চওড়া কালো প্রান্ত সীমারেখা শীর্ষভাগ থেকে টার্মেন জুড়ে প্রায় টর্নাস অবধি বিস্তৃত। পিছনের ডানার নীম্নতলে দাগ ছোপ ইত্যাদি পুরুষ নমুনার অনুরূপ।

### শুষ্ক ঋতুরূপ

স্ত্রী এবং পুরুষ উভয় নমুনার ক্ষেত্রেই দাগ ছোপ অপেক্ষাকৃত হালকা। পুরুষ নমুনাটির ক্ষেত্রে প্রায়শই পিছনের ডানার উপরিতলে কালো টার্মিনাল ছোপের ধারাবাহিক সারি অথবা সীমারেখা থাকে না। স্ত্রী নমুনা পুরুষের আর্দ্র ঋতুরূপের সাথে খুবই সামঞ্জস্যপূর্ণ, তবে প্রজাতিভেদে এই দাগ ছোপ এবং সীমারেখার ভিন্নতা পরিলক্ষিত হয়।

চিত্রশালা
---------

তথ্যসূত্র
---------

1. 1 2  Isaac, Kehimkar (২০০৮)। The book of Indian Butterflies। New Delhi: Oxford University Press। পৃষ্ঠা ১৭৭। আইএসবিএন 978 019569620 2।
2. ↑  "*Appias lalage Doubleday, 1842 – Spot Puffin*"। সংগ্রহের তারিখ ৩১ জানুয়ারি ২০১৭।

বহিঃসংযোগ
---------


উইকিমিডিয়া কমন্সে **বিন্দিকাপাস** সংক্রান্ত মিডিয়া রয়েছে।
***বিশটি কবিতা ভালোবাসার একটি গান হতাশার*** (স্পেনীয়: Veinte poemas de amor y una canción desesperada) চিলীয় কবি পাবলো নেরুদার প্রেমের কবিতার সংকলন। এটি ১৯২৪ সালে সান্তিয়াগোর এডিটোরিয়াল নাসিমেন্তো থেকে প্রথম প্রকাশিত হয়। এটি ১৯২৩ সালে প্রকাশিত *ক্রেপুসকুলারিও*-এর পর নেরুদার প্রকাশিত দ্বিতীয় বই।

*বিশটি কবিতা* এতে উল্লিখিত যৌনউদ্দীপক বিষয়বস্তুর জন্য সমালোচিত হয়, বিশেষ করে কবির অল্প বয়সের জন্য। এই দশকে *বিশটি কবিতা* নেরুদার সবচেয়ে প্রসিদ্ধ সৃষ্টিকর্মে পরিণত হয় এবং বইটির ২০ মিলিয়নের বেশি কপি বিক্রি হয়। বইটি অসংখ্য ভাষায় অনূদিত হয়; বাংলা ভাষায় বইটি অনুবাদ করেন রবিউল হুসাইন।

এটি প্রথম প্রকাশের পর থেকে প্রায় ১০০ বছর পর পর্যন্ত স্পেনীয় ভাষার সর্বোচ্চ বিক্রীত বই হিসেবে তার স্থান ধরে রাখে। ২০২০ সাল থেকে এটি মার্কিন যুক্তরাষ্ট্রের পাবলিক ডোমেইনে অন্তর্ভুক্ত।

উপযোগকরণ
--------

২০০১ সালে অল্টারনেটিভ রক সঙ্গীতজ্ঞ লিন্ডা টমাস একক ফ্ল্যামেঙ্কো গান "আয়, আয়, আয়" প্রকাশ করেন, যা এই সৃষ্টিকর্মের উপর ভিত্তি করে রচিত।

এই কবিতার বইটি পাবলো লারাইনের সমাদৃত চলচ্চিত্র *নেরুদা* (২০১৬)-এর বিষয়বস্তু। এতে নেরুদা চরিত্রে অভিনয় করেছেন লুইস নেকো।

তথ্যসূত্র
---------

1. ↑  লিউকোনেন, পেত্রি। "Pablo Neruda"। *kirjasto.sci.fi*। ফিনল্যান্ড: Kuusankoski Public Library। ১৫ মার্চ ২০১০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  ডগলাস, নিক। "These 1924 Copyrighted Works Enter the Public Domain in 2020"। *লাইফ হ্যাকার*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
পাবলো নেরুদা |
| --- |
| সংকলন | 
* *বিশটি কবিতা ভালোবাসার একটি গান হতাশার*
* *Residence on Earth*
* *Canto General*
* *ভালোবাসার শত সনেট*

 |
| জীবনীনির্ভর | 
* *ইল পোস্তিনো* (কাল্পনিক চিত্রায়ন)
* লা চাসকোনা (নিবাস)
* কাসা দে ইসলা নেগ্রা (নিবাস)

 |
| সম্পর্কিত | 
* Neruda quadrangle
	+ আগ্নেয়গিরি

 |
বিশকেক প্রোটোকলের পরে দ্বন্দ্বের চূড়ান্ত সীমানা। নাগর্নো-কারাবাখ এর আর্মেনিয় বাহিনী সাবেক নাগর্নো-কারাবাখের স্বায়ত্বশাসিত অঞ্চলের বাহিরে আজারবাইজান এর অঞ্চলের প্রায় ৯% নিয়ন্ত্রণ করছে।
**বিশেকেক প্রোটোকল** একটি অস্থায়ী যুদ্ধবিরতি চুক্তি, যা আর্মেনিয়ার প্রতিনিধি (পার্লামেন্টের স্পিকার বাবকেন আরার্কটসিয়ান), অস্বীকৃত নাগর্নো-কারাবাখ রিপাবলিক (পার্লামেন্টের স্পিকার কারেন বাবুরিয়ান), আজারবাইজান (প্রথম উপ-সংসদের স্পিকার আফিয়াদ্দিন জলিলভ) এবং রাশিয়া থেকে প্রতিনিধি (এস সি ই মিন্স্ক গ্রুপের ভ্লাদিমির কাজিমিরভ)দের মধ্যে ১৯৯৪ সালের ৫ই মে কিরগিজস্তানের রাজধানী বিশকেকে স্বাক্ষরিত হয়।

পটভূমি
------

বিশকেক, কির্গিজ প্রতিনিধি *মেডেতখান শার্মকুলভ* কর্তৃক প্রস্তাবিত হয়েছিল। যিনি সমন্বয়ক গ্রুপের প্রধান ছিলেন। নাগর্নো-কারাবাগ অঞ্চলের মারিয়েহামেন অঞ্চলে সংঘাতের পর এবং আর্মেনিয়া এবং আজারবাইজানের প্রতিনিধিদের মধ্যে প্রথম বৈঠকের পরপরই তিনি কিরগিজস্তানের বিশকেকে একটি আলোচনার প্রস্তাব দেন। আজারবাইজানীয় এবং আর্মেনিয়ান প্রতিনিধিদের মধ্যে আলোচনা কয়েক ঘণ্টা অব্যাহত ছিল। আজারবাইজান এর একজন প্রতিনিধি *আফিয়াদ্দিন জালিলভ* আলোচনাটিতে আর্মেনিয় প্রতিনিধি নিজামি বখমানভ এর অংশগ্রহণের বৈধতা নিয়ে প্রশ্ন তুলেছিলেন।কারণ তিনি বিতর্কিত কারাবাগ অঞ্চলে বাস করতো এবং সেখানের শুসা অঞ্চলের মেয়র ছিলেন। প্রোটোকল এবং এই বিষয়গুলি রাষ্ট্রপতি হায়দার আলিয়েভ এবং কাজিমিরভের মধ্যে আলোচনার বিষয় ছিল যেখানে প্রোটোকলটিতে নিজামি বখমানভের স্বাক্ষর অন্তর্ভুক্ত করার বিষয়ে একমত হয়েছিল। ভ্লাদিমির কাজিমিরভ তাঁর স্মৃতিচারণাগুলিতে নিম্নলিখিত কথাটি বলেছেন: *আলীয়েভ রাজি হন। পৃষ্ঠার শেষে, দুটি পরিবর্তন রাশিয়ান ভাষায় একটি সুস্পষ্ট হাতের লেখায় লেখা হয়েছিল। নিজামি বখমানভের নাম খাতায় লেখা ছিল কিন্তু তারা তাকে স্বাক্ষরের জন্য বাকুতে খুঁজে পেল না। ৯ই মে, আমি মস্কোতে দুটি পরিবর্তন এবং বখমানভের নামসহ লেখাটির অনুলিপিটি নিয়েছিলাম, তবে সেটি তার স্বাক্ষর ছাড়াই।* প্রোটোকল অনুযায়ী কার্যকরভাবে, প্রথম নাগর্নো-কারাবাখ যুদ্ধের সমাপ্তি হয়েছিল এবং বিষয়টি স্থিমিত হয়। এর পর থেকে বেশ কয়েকটি উপলক্ষে যুদ্ধবিরতি লঙ্ঘন করা হয়েছে, বিশেষত ২০০৮ এর সংঘর্ষ, ২০১৬ সালের সংঘর্ষ এবং ২০২০ সালের সংঘাতের সময়ে।

তথ্যসূত্র
---------

1. ↑  "Бишкешский протокол"। *vn.kazimirov.ru*। সংগ্রহের তারিখ ২০২০-১০-০৮।
2. ↑  "www.vn.kazimirov.ru/x013.htm"। *www.vn.kazimirov.ru*। সংগ্রহের তারিখ ২০১৮-০১-৩০।
3. ↑  Waal, Thomas de (২০১৩-০৭-০৮)। *Black Garden: Armenia and Azerbaijan Through Peace and War, 10th Year Anniversary Edition, Revised and Updated* (ইংরেজি ভাষায়)। NYU Press। আইএসবিএন 9780814760321।

বহিঃসংযোগ
---------

* বিশেকেক প্রোটোকলের সম্পূর্ণ পাঠ্য[*স্থায়ীভাবে অকার্যকর সংযোগ*]
* ইংরেজিতে সরকারী সংস্করণ
* আর্মেনিয়া এবং আজারবাইজান এর মধ্যে সমস্ত শান্তি চুক্তির পাঠ্য